Siddhi

**Siddhi'er** (sanskrit; devanāgarī: सिद्धि, «oppfyllelse, prestasjon») er i indiske religioner navnet på materielle, paranormale, overnaturlige eller på annen måte magiske krefter, evner og oppnåelser som er produkter av avansement gjennom sādhanāer som meditasjon og yoga. I buddhismen kalles de også **ṛddhi** (pāḷi:  *iddhi*) eller «psykiske krefter». 

## Etymologi
Siddhi (सिद्धि), siddhiṁ (सिद्धिं) eller siddhiḥ (सिद्धिः), femininum sidh-ktin (सिध्-क्तिन्), er et substantiv på sanskrit som kan oversettes som «kunnskap», «prestasjon», «oppfyllelse», «fullføring», «perfeksjon», «fullstendig oppnåelse» eller «suksess».

## Buddhismen
### Theravāda
*[[Visuddhimagga]]* er en tekst som oppsummerer læren til theravādaskolen. Den gir også eksplisitte detaljer om hvordan spirituelle mestere ble antatt å manifestere overnaturlige evner. Den sier at evner som å fly gjennom luften, gå gjennom faste hindringer, dykke ned i bakken, gå på vannet og så videre, oppnås ved å endre ett element (*mahābhūta*), som jord, til et annet element, for eksempel luft. Individet må mestre meditasjonen *[[Kammaṭṭhāna|kasina]]* før dette er mulig.

Meditasjonslæreren Dipa Ma (1911–1989), som utøvde buddhistisk meditasjon i henhold til *Visuddhimagga*, hevdet å ha disse evnene, men hennes påstander ble aldri verifisert av uavhengige.

### Vajrayāna
I vajrayāna («diamantvognen») eller tantrisk buddhisme, refererer siddhi'er til oppnåelsen av overnaturlige krefter ved psykiske eller magiske midler eller gjennom de antatte evner som er ervervet. Disse siddhi'er omfatter clairvoyance, levitasjon, bilokasjon og astral projeksjon, materialiseringer og minner fra tidligere liv.

I kapittel 16 av Koryǒ-utgaven av den kinesiske susiddhikārasūtraen (T18.893 614a) heter det: «Å stige opp i himmelen og gå videre: Dette er den høyeste [prestasjon]. Å skjule formen og skjule sporene dine: dette er en middels prestasjon. Verdslige gjerninger: Dette er lavere siddhi'er. Det er disse tre typene: høyere, middels og lavere prestasjoner. [Disse] tre slags prestasjoner – å stige opp til himmelen, skjule din skikkelse og verdslige gjerninger – er videre delt inn i høyere, middels og lavere [grader]».

Kapittelets tittel er 分別成就法品 (fēnbié chéngjiù fǎ pǐn), «å skille mellom ritualer av prestasjoner». På tradisjonell kinesisk er siddhi gjengitt som 成就 (pinyin: *chéngjiù*), som kan bety «prestasjon», «suksess», «oppnåelse», «å oppnå et resultat» og «effektuering». 成就 (*chéngjiù*) brukes også i titlene på kapitlene 27, 28, 34 og 35.

## Sikhismen
I sikhismen betyr siddhi «innsikt». Begrepet «åtte siddhi'er» brukes om innsikt i de åtte kvalitetene til Nirankar eller Akal Purakh som nevnes i *[[Mul Mantar]]* i Guru Granth Sahib:

;1. Ek Onkar: Der er en formløs Gud
;2. Satnam: Gud er sannhet, hans erindring er sann
;3. Kartapurakh: Gud alene er skaperen
;4. Nirbhao: Gud er fryktløs
;5. Nirvair: Gud har ingen fiendskap med noen
;6. Akaal Murat: Gud er evig, hinsides tiden
;7. Ajooni Svaibhang: Gud er hinsides syklusen av fødsel og død, Gud er svayambhu, selv-eksisterende
;8. Gurparasad: Gud oppnås ved nåden til den sanne guru

Den som har innsikt i disse kvaliteter blir kalt en *Sidh* eller *Gurmukh*. En *Sidh* er en som har mestret seg selv.

## Referanser




## Litteratur
*
*
*
*
*
*
*